**BA Turība Juridiskās fakultātes dekāna stipendijas**

**NOLIKUMS**

1. BA Turība Juridiskās fakultātes dekāna stipendija (turpmāk tekstā - Stipendija) ir 2021.gadā izveidota un privātpersonas finansēta stipendija.
2. Stipendija ir paredzēta kā ikgadēja stipendija, kura tiek piešķirta vienu reizi gadā.
3. Stipendijas mērķis ir veicināt:
	1. Sabiedrības empātijas spēju;
	2. Spēju novērtēt līdzcilvēku paveikto;
	3. Atbalstīt un novērtēt personas, kuras ir sniegušas nesavtīgu atbalstu līdzcilvēkiem.
	4. Veidot sabiedrībā priekšstatu, ka
4. Stipendiju piešķir vienai vai vairākām personām par veiktiem darbiem līdzcilvēku labā. Situācijas netiek aprobežotas ar kādu materiālu palīdzību citiem, bet tās var būt jebkādas darbībās, kas veicinājušas kādu citu personu attīstību vai bijušas kā nozīmīgs atbalsts konkrētiem cilvēkiem vai cilvēku grupām.
5. Stipendijas apmērs tiek noteikts katru gadu un paziņots izsludinot Stipendiju. Pirmās Stipendijas apmērs 2022.gadā tiek noteikts 500 EUR.
6. Stipendija tiek katru gadu izsludināta BA Turība interneta vietnē, sociālos tīklos, mēdijos vai citā veidā.
7. Stipendija tiek izsludināta katra gada pirmajā ceturksnī ar pieteikšanās termiņu ne mazāku kā 10 dienas.
8. Izsludinot Stipendiju tiek norādīta pieteikuma iesniegšanas forma, pieteikšanās kanāls un termiņš kā arī informācija par Stipendijas apmēru konkrētam gadam.
9. Stipendijas pieteikuma formā jānorāda:
	1. Pieteicēja vārds, uzvārds, e-pasts un/vai tālruņa numurs;
	2. Pretendenta vārds, uzvārds, kontaktinformācija (e-pasts un/vai tālruņa nr.)
	3. Pamatojums, kādēļ Stipendija būtu piešķirama pretendentam.
10. Stipendijai nevar pieteikties pati persona, kura pretendē uz Stipendiju.
11. Pretendentu Stipendijai var izvirzīt jebkura trešā persona (arī ārpus BA Turība studējošo un pasniedzēju loka) un jebkuru personu, ja pretendents atbilst Nolikuma 4.punktā norādītām prasībām.
12. Pieteikumus uz Stipendiju izvērtē BA Turība Juridiskās fakultātes dekāns;
13. Lēmums par Stipendijas piešķiršanu tiek paziņots attiecīgā gada 14.martā.
14. Informācija par Stipendijas ieguvēju un pamatojumu tiks publicēta, kopā ar lēmuma paziņošanu. Informācija par pieteicēju arī var tikt publiskota (pieteicējam ir tiesības norādīt, ka tas nevēlas, lai viņa identitāti atklātu.)
15. Stipendijas saņēmējam nav aizliegts Pretendēt uz atkārotu Stipendijas saņemšanu turpmākos gados.

APSTIPRINĀTS

2024.gada 26.februārī